**Олжабай батыр ауылы орта мектебі бойынша**

**3 тоқсан қорытындысы бойынша оқу – тәрбие жұмысының есебі.**

**2016 – 2017 оқу жылы**

Екінші жартыжылдыққа арналған міндеттерді басшылыққа ала отырып, 3 тоқсандағы жұмыстар жоспар бойынша өткізілді.

* ҰБТ тиянақты дайындық.
* Әдістемелік байқаулар ұйымдастыру.
* Мұғалімдердің жұмысының публикациясын ұйымдастыру.
* Дарынды оқушылармен жұмысты жалғастыру.
* Жас мамандармен жұмысты жалғастыру.

**Педагогикалық кадрлармен жұмыс. (аттестация, курстар)**

2016 жылы қыркүйек айынан бастап курстан 3 мұғалім өтті. Олар:

Кункенова М.Н.- бастауыш сыныптағы жаңа оқыту бағдарламасы бойынша.

Хуат А. - бастауыш сыныптағы жаңа оқыту бағдарламасы бойынша.

Назарбекова С.А. – қазақ тілі мен әдебиеті пәні бойынша.

Биылғы оқу жылында аттестациядан өтуге 7 мұғалім өтініш білдірді. Олар: Бусурманова Н.В. -2 санатты растау, Дукенбаева Н.Е. – 2 санатты растау, Акишев К.К – 2 санатқа көтеру, Ажыхан Е. – 2 санатты растау, Байгабыл Т. – 2 санатқа көтеру, Назарбекова С.А. – 1 санатты растау, Дуйсенбаев М.Т. – 1 санатты растау. Дуйсенбаев М.Т. қайта аттестаттауға уақытынан бұрын өтініш бергендіктен, тесттен өтуі керек болатын, бірақ тесттен тиісті балды жинамағандықтан аттестациядан өтпейді. Аттестациядан өтетін мұғалімдер және аттестация комиссиясының қатысуымен отырыстар өткізілді. Мектепішілік 2 семинар өтті. Аттестациядан өтетін мұғалімдердің портфолиосын қарау бойынша алдын – ала отырыс өткізілді.

**Оқушылар қозғалысы.**

|  |  |  |  |  |
| --- | --- | --- | --- | --- |
| Сынып | 3 тоқсан аяғында оқушылар саны | 1 тоқсан білім сапасы | 2 тоқсан білім сапасы | 3 тоқсан білім сапасы |
| 1 А сыныбы | 17 |  |  | 64 |
| 1 Ә сыныбы | 15 |  |  | 53 |
| 1 орыс сыныбы | 10 |  |  | 60 |
| 2 қазақ | 23 | 60 | 56 | 56 |
| 3 қазақ | 21 | 57 | 52 | 52 |
| 3 орыс | 5 | 66 | 40 | 40 |
| 4 қазақ | 23 | 43 | 47 | 56 |
| 4 орыс | 3 | 75 | 33 | 100 |
| 5 қазақ | 21 | 40 | 38 | 42 |
| 6 қазақ | 13 | 46 | 46 | 46 |
| 6 орыс | 3 | 66 | 33 | 33 |
| 7 қазақ | 16 | 53 | 43 | 50 |
| 7 орыс | 3 | 33 | 33 | 33 |
| 8 қазақ | 14 | 35 | 43 | 50 |
| 8 орыс | 6 | 33 | 50 | 50 |
| 9 қазақ | 22 | 18 | 18 | 36 |
| 9 орыс | 9 | 44 | 44 | 55 |
| 10 қазақ | 10 | 60 | 60 | 60 |
| 11 қазақ | 10 | 40 | 40 | 20 |
| **Жалпы мектеп бойынша** | 244 | 37,8 | 44 | 50,4 |

**Әдістемелік бірлестіктер.**

Мектепте гуманитарлық, бастауыш сыныптар және жаратылыстану – математикалық бірлестіктері жұмыс істейді. Әр айдың 25 кейін бірлестік басшыларымен жиналыс өткізіледі. Жиналыста ҰБТ дайындық барысы, мектепішілік және бірлестік жоспарын орындау барысы, тақырыптық бақылау жұмыстарының орындалуы, пәндік апталықтар, дарындыоқушылармен жұмыс, мұғалімдердің өзіндік білім жетілдіруі т.б сұрақтар талқыланады. Бірлестік басшылары пәндер бойынша бағдарламалардың орындалуын қадағалайды. Мектептің оқу жоспары негізінде сыныптарда арнайы курстар мен факультатив сабақтар ұйымдастырылды. Курстар және факультативтер бекітілген жоспар бойынша жүргізіледі.

**Семинарлар.**

Қаңтар айында мұғалімдерге арналған «Оқушылардың шығармашылық қабілеттілігін дамыту функциясы» тақырыбында оқырмандар семинары өтті.

Ақпан айында «Табиғат – тіршілік айнасы» тақырыбында семинар өтті.

Наурыз айында «Ізденіс – ізгілікке бастайды» тақырыбымен жас мамандарға арналған семинар өткізілді.

**Жас мамандармен жұмыс.**

Оқу жылының басында жас мамандармен жұмыс бойынша жоспар құрылды. Жоспар бойынша іс – шаралар жүргізіліп келеді. Қыркүйек айында жас мамандарға тәлімгерлер тағайындалды. «Күнделікті жоспар құру және білім сапасын арттыру» тақырыбында жас мамандармен қыркүйек айында семинар сабақ өткізілді. Тәлімгерлер және мектеп әкімшілігі жас мамандардың сабақтарына үнемі қатысып отырады

**Байқаулар, сайыстар, олимпиадалар.**

2016 – 2017 оқу жылы әдістемелік жоспары негізінде қаңтар – наурыз айларында мектепішілік «Ең үздік компьютерші», «Озық жабдықталған оқу кабинеті», «Әдістемелік сандықша» атты сайыстар өтті.

Мектепішілік «Зерде», ғылыми жобалар байқауы өтті. Үздік жұмыстар таңдалды.

**Апталықтар.**

Бекітілген жоспар бойынша 11-21.01 аралығында математика онкүндігі өтті. Онкүндікке 2-11 сынып оқушылары қатысты.

01-11.02 аралығында биология онкүндігі өтті. Онкүндік бойынша жоспар құрылды. Жоспар негізінде барлық іс – шаралар ұйымдастырылып өткізілді.

13-23.02 күндері информатика апталығы өтті. Онкүндікте 5-11 сынып оқушылары өздерінің қазіргі заман техникасын меңгеруі бойынша ашық сабақтар мен түрлі сайыстарға қатысты.

01-11.03 күндері өнер онкүндігі ұйымдастырылды. Бұл онкүндікте музыка, сурет, сызу және технология пәндері бойынша оқушылар өздерінің көркемдік, сәндік дарындылықтарын көрсете білді.

**ҰБТ, ОЖСБ, PIRLS дайындық барысы.**

9 сынып оқушыларының ОЖСБ сынағына дайындық барысында арнайы жоспар құрылып, бірнеше тесттік жұмыстар өткізілді. Пән мұғалімдері мектепішілік тақырыптық сынақтар өткізді.

11 сынып оқушыларының ҰБТ дайындығы үшін жоспар құрылды. Жоспар негізінде барлық ҰБТ пәндерінен аптасына бір рет 3 сағаттан консультация өткізіліп тұрады. Екі аптада бір рет байқау сынағы өтіп тұрады. Байқау сынақтарының нәтижесі бойынша қатемен жұмыстар жүргізіледі.

PIRLS дайындық бойынша 4 сыныпта байқау сынағы өтті. Сынақта оқушылар мәтінді түсіну және қойылған сұрақтарға жауап беруде қателіктер жіберді. Мәтінді түсіну – орташа деңгейде болды.

**Тақырыптық бақылаулар.**

Жоспарға сай ай сайын тақырыптық бақылау жұмыстары жүргізіліп тұрады. Қаңтар айында 9 сыныптардың тарих пәні бойынша білім сапасы тексерілді. Ақпан айында 6 сыныптарда бақылау диктанттары алынды. 3,7 сынып оқушыларының қазақ тілі пәні бойынша білім сапасы наурыз айында тексерілді. Пән кабинеттері тексерістен өтті. Тексеріс мақсаты: дидактикалық материалдардың толықтырылуы. Барлық бақлау жұмыстары бойынша анықтама жазылды.

**Дарынды оқушылармен жұмыс.**

Бекітілген жоспар бойынша мектепте дарынды оқушылар банкі құрылған. Мектепте дарынды оқушылар 4 бағытқа бөлінген: интеллектуалды дарынды, көркемді дарынды, шығармашыл дарынды, спортты дарынды. Көркемді дарынды оқушыларды қолдау мақсатында оқушылар жұмыстарының көрмесі ұйымдастырылды.

Интеллектуалды дарынды оқушылар мектепішілік, аудандық пәндік олимпиадаларға қатысты. Республикалық «Ақбота» интеллектуалды сайысына, «British Bulldog» сайысына қатысты. «British Bulldog» сайысы бойынша Турған А. – 3 орын, Тунгушева А. – 2 орын, Арғынбек А.- 1 орын, Бапарқызы А. – 1 орынға ие болды.

Спортық дарынды оқушылар үшін апта сайын волейбол, баскетбол, теннис жарыстары өткізіліп тұрады. Спорттық дарынды оқушылар арнайы секцияларға қатысып отырады.

Шығармашыл дарынды оқушылар үшін ҚР 25 жылдығына арналған байқауға қатысып, Жеңісбек А., Шотанова А., Бимұрат И., Амантай А. арнайы алғыс хаттармен марапатталды.

**Білім сапасы.**

|  |  |  |  |
| --- | --- | --- | --- |
| **Пән** | **1 тоқсан бойынша білім сапасы** | **2 тоқсан бойынша білім сапасы** | **3 тоқсан бойынша білім сапасы** |
| Қазақ тілі | 57 | 55 | 56 |
| Қазақ әдебиеті | 64 | 63 | 62 |
| Орыс тілі | 66 | 62 | 61 |
| Орыс әдебиеті | 83 | 78 | 76 |
| Ағылшын тілі | 55 | 57 | 53 |
| Математика | 64 | 62 | 70 |
| Алгебра | 56 | 51 | 50 |
| Геометрия | 47 | 53 | 48 |
| Қазақстан тарихы | 60 | 63 | 59 |
| Дүниежүзі тарихы | 60 | 61 | 65 |
| География | 65 | 64 | 67 |
| Биология | 67 | 67 | 67 |
| Химия | 52 | 53 | 54 |
| Информатика | 67 | 64 | 76 |
| Физика | 63 | 71 | 72 |

**4 тоқсанға арналған міндеттер:**

* ҰБТ тиянақты дайындық.
* Оқушылардың аралық және қорытынды аттестациясына дайындық.
* Дарынды оқушылармен жұмысты жалғастыру.
* Жас мамандармен жұмысты жалғастыру.

Мектеп директоры: Назарбекова С.А.

Орындаған: Смаилова С.Қ.